গত ১৯ মার্চ শনিবার দলটির জাতীয় কাউন্সিলে উপস্থিত কাউন্সিলররা দলের সব পর্যায়ের কমিটি গঠনের দায়িত্ব খালেদা জিয়ার হাতে তুলে দেন। কনভেনশন অনুযায়ী মহাসচিবসহ স্থায়ী কমিটি, ভাইস-চেয়ারম্যান, উপদেষ্টামণ্ডলীসহ সব কমিটি গঠনের এখতিয়ার এখন তার হাতে। তবে গঠনতন্ত্রে বাধ্যবাধকতা না থাকলেও পুত্র সিনিয়র ভাইস-চেয়ারম্যান তারেক রহমানের সঙ্গে যে এ বিষয়ে তিনি পরামর্শ করবেন এ বিষয়ে দলের কারোরই সন্দেহ নেই। ফলে পদ-পদবির জন্য তদবির লবিং এখন চেয়ারপারসন ও তার ঘনিষ্ঠজনদের পাশাপাশি লন্ডনেও করতে হচ্ছে।